Kungfutsen temppeli
Kungfutsen temppeli () on kiinalaisen filosofin, Kungfutsen (551–479 eaa.), kunniaksi rakennettu temppeli Qufun kaupungissa Shandongin maakunnassa Kiinassa. Temppelin ydin on Suurten saavutusten sali, jossa keisarit toimittivat uhrimenoja. Salin takana on 189 kivitaulua, joihin on kaiverrettu Kungfutsen 13 kirjoitusta, yhteensä noin 630 000 kirjoitusmerkkiä. Unesco lisäsi temppelin maailmanperintöluetteloon vuonna 1994.
Gifun prefektuuri
Gifun prefektuurin alue koostuu entisistä Hidan ja Minon provinsseista sekä pienemmistä Echizenin ja Shinanon provinssien osista. Prefektuuri on saanut nimensä pääkaupungiltaan Gifulta, jonka nimesi vuorostaan Oda Nobunaga taistellessaan Japanin yhdistämiseksi vuonna 1567. Nimen ensimmäinen kirsjoitusmerkki on otettu legendaariselta Qishan-vuorelta (岐山), jolta suuri osa Kiinasta yhdistettiin, ja toinen kirjoitusmerkki Kungfutsen syntymäkaupungin Qufun (曲阜) nimestä. Nobunaga valitsi merkit, koska hän halusi yhdistää Japanin valtaansa ja tulla tunnetuksi suurena ajattelijana.